郁家山下村

郁家山下村，是吳越浙江省杭州市蕭山區戴村鎮个一隻行政村。

郁家山下村来夯戴村镇东北面，到镇政府大概2公里路，东面则临浦镇浦二村搭界，南面以03省道为界，则东风村搭界，西面靠牢永富公路咾前山山脉，西北面连牢永富村，东北面则临浦镇临一村搭界。

根据考证，郁达夫个祖丄是从郁家山下村搬到富阳个。

 历史 
“解放”以后，郁家山下村归萧山县复兴乡三联乡，1953年以后归马安乡，1958年马安乡改成白墅乡。合作化个辰光是光明农业社。1961年7月份是永兴桥公社光明大队。1969年2月份是浦南公社光明大队。1971年2月份是永兴公社光明大队。1984年5月份是永兴乡郁家山下村。1992年5月份归戴村鎮。

 自然村 
郁家山下：来夯村堂当中，民国《萧山县志稿·疆域·村落》有郁家山村名记载。20世纪30年代归二都廿图。

何由里：来夯村堂东头。北宋太平兴国三年（978年）有河由里村名，归新义乡。民国《萧山县志稿·疆域·村落》有何由庄村名记载。

黄洞庙山：来夯村堂西头。民国《萧山县志稿·疆域·村落》有庙山头则黄同岭村名记载。2007年庙山头则外黄洞岭两隻自然村注销坏，合称黄洞庙山自然村。

 参考文献 

 外头链接 



Category:戴村镇
Category:萧山区村级行政区划